**Eksamens noter – minimalisme og tomme pladser**

**Minimalisme og tomme pladser**

Skåret ind til benet kan man sige at minimalisme kan reduceres til følgende sætning:

”Værket er det, du ser og meget mer’!”

Man kan ikke tale om minimalisme uden samtidig at nævne tomme pladser. Minimalisme er skåret ind til benet ved, at hver ord, hvert komma, og replik har en relevans og dermed en betydning. Minimalisme er at skrive optimalt: at skrive det mest relevante og væsentlige uden for mange adjektiver og adverbier at skrive neutralt og det absolut nødvendige – og ikke mere end det! Novellen fremstår derved som ukompliceret ved at beskrive umiddelbart ligegyldige hverdags scenarier. Ved at skrive på enkelt og ukompliceret bidrager det til en mere kompliceret og aktiv fortolkning hos læseren af værket. Dette betegnes som relevansoptimering.

Relevansoptimering er netop betegnelsen for en læseradfærd som opstår hos den fortolkende og meningsskabende læser. læserens forståelse og fortolkning af adfærdsbeskrivelser, og den observerende og beskrivende fortællestil kombineret med replikker åbner for utallige fortolkningsmuligheder: Hvad betyder det sagte i forhold til handlingerne? Læseren fortolker sig måske frem til en diskrepans/uoverensstemmelse (imellem det sagte (replikkerne)og handlingen hos personerne. (adfærdsbeskrivelser): hvorved læseren indlæser en såkaldt ’dobbelt bind’ kommunikation.

Sagt direkte: En læser af en minimalistisk skønlitterær fortælling provokeres til at skabe eller rekonstruere!

Vi er netop meningsbærende kulturvæsener, så vi skaber mening med de informationer, som vi får: vi kan ikke lade være med at relevansoptimere! V en læser af en minimalistisk skønlitterær fortælling provokeres til at skabe eller rekonstruere

Helle Helle er den mest kendte danske forfatter, som i overvejende grad skriver sine noveller med minimalisme-træk. Hun skriver næsten behavioristisk (Dvs. adfærdsbeskrivende). Fremstillingen af personerne sker i en nøgterne beskrivelse af personernes adfærd, og igennem replikker.

Den minimalistisk fremstillingsform i novellen fik sin storhedstid i Danmark i 1990’erne, hvor den i USA allerede kom kraftigt til udtryk i jazzmusikken, i litteraturen og andre kunstarter i 1950’erne og 1960’erne (Raymond Carver, Hemingway anvendte ofte minimalistiske fremstillinger i deres værker.

I Danmark kan man også se minimalistiske træk i den modernistiske retning: systemlyrikken fra 1950/1960’erne, men minimalismen blev dog først en dominerende tendens i 1990’erne hos Christina Hesselholdt, Helle Helle, Solvej Balle med flere.

**Centrale træk ved minimalistisk fiktionsprosa:**

**Beskrivelse af ligegyldigheder**. I minimalistisk litteratur er det et ofte anvendt virkemiddel at beskrive forhold, der umiddelbart forekommer at være ret ligegyldige og uvæsentlige.

**Brug af medsyn**. I minimalistisk litteratur er beretninger ofte i medsyn, dvs. at et afgrænset handlingsforløb beskrives i detaljer, trin for trin, som om det foregår, imens det bliver fortalt.

**Et eksempel** på medsyn og på detaljeret beskrivelse af et handlingsforløb, der umiddelbart ikke virker så væsentligt og betydningsfuldt:

Jeg bar min vaskesæk over ryggen, der var gods i den, både håndklæder og bukser og mange bluser. Det var alt sammen kulørt. Jeg havde forestillet mig, at der ville være til to maskiner, nu gik jeg hjem og fyldte badekarret med vand sæbe og varmt vand. Jeg tømte sækken ned i vandet, jeg rørte rundt med en stor grydeske, bagefter lod jeg det ligge lidt i blød.  
Inde i stuen fik jeg tømt en flyttekasse og placeret indholdet i kommoden og i bunden af skabet i soveværelset. Jeg lavede mig en kop kaffe og drak den stående ved køkkenbordet, så gik jeg ud og skyllede tøjet og vred det op. Det var hårdt arbejde, især med cowboybukserne. Mine hænder blev helt røde, knoerne sved, da jeg stod ved tørresnoren med tøjet i en gammel balje, jeg havde fundet i skuret. Den var ikke helt ren, men det var der ikke noget at gøre ved. Tøjet kunne lige netop være på snoren, hvis jeg hængte det op på den korte led. Jeg havde et stort badehåndklæde og to små lysebrune påtrykt Cafax. Jeg gik ind i skuret og ryddede lidt ud, satte gamle urtepotter oven i hinanden, så de fyldte det halve, smed en bunke fugtige aviser i skraldespanden. Himlen var meget mørk.

*Fra Helle Helles roman*Dette burde skrives i nutid*(2011), s. 23.[[1]](#footnote-1)*

**I ovenstående om ’Minimalisme’ i noteform:**

**Minimalisme og tomme pladser i litteraturen**  
*Eksamensnoter*

**Hvad er minimalisme?**

* Skåret ind til benet:  
  **"Værket er det, du ser – og meget mer’!"**
* Fokus på det nødvendige:  
  Hvert ord, komma og replik har betydning.
* Sproget er:
  + Neutral fortællerinstans
  + Adjektiv- og adverbiefattigt
  + Optimeret for relevans – hvorved læseren relevansoptimere og provokeres til at rekonstruere betydningsuniverset!

**Tomme pladser og relevansoptimering**

* **Tomme pladser**: Det usagte skaber mening.
* **Relevansoptimering**:
  + Læseren tolker aktivt.
  + Skaber mening ud fra det minimale.
  + Ofte opstår der en **dobbeltkommunikation** (”double bind”).

**Læserens rolle**

* Læseren bliver **medskaber** af værket.
* Provokeres til at:
  + Fortolke
  + Rekonstruere
  + Udfylde tomme pladser
* Vi er meningsskabende væsener – vi **kan ikke lade være** med at tolke.

**Helle Helle og dansk minimalisme**

* Mest kendte danske minimalist: **Helle Helle**
* Skriver næsten **behavioristisk**:
  + Fokus på adfærd og replikker
  + Nøgtern og observerende stil
* Minimalismen i Danmark:
  + Storhedstid i **1990’erne**
  + Forløbere i **systemlyrikken** (1950/60’erne)
  + **Impressionsterne** f,eks **Herman Bang** skrev impressionistisk og med træk, som vi i dag ville betegne som minimalisme!

**Internationale rødder**

* USA i 1950-60’erne:
  + **Raymond Carver**, **Ernest Hemingway**
  + Minimalisme i litteratur og jazz
* Dansk minimalisme:
  + **Christina Hesselholdt**, **Solvej Balle**, m.fl.

**Kendetegn ved minimalistisk prosa**

* Fokus på **ligegyldigheder:** dvs. beskrivelser af hverdagsscener.
* Brug af **medsyn**:
  + Handlingen beskrives trin for trin (Ingen flash back eller flash forward!)
  + Som om det sker i realtid
* Stil: Enkel, præcis, observerende

**Eksempel – Helle Helle**

**Fra *Dette burde skrives i nutid* (2011):**

“Jeg bar min vaskesæk over ryggen, der var gods i den...”

* Hverdagsbeskrivelser, brug af replikker, handlingsbeskrivelser (adfærdsbeskrivelser)
* Ingen indre tanker (ydre synsvinkel)
* Læseren må selv tolke betydningen af det sagte og af adfærdsbeskrivelserne. Læseren tillægger teksten en mer-betydning og bliver medskaber af tekstens ‘mening’.

**Opsummering**

* Minimalisme = **maksimal betydning med minimal tekst**
* Læseren er aktiv fortolker
* Tomme pladser skaber dybde og giver mulighed for læseren til at indlæse ekstra betydningslag
* Helle Helle som dansk hovedfigur inden for minimalismetræk i noveller (og var med på 1990’er tendens-bølgen.

1. De centrale træk er fra dansksiderne.dk <https://dansksiderne.dk/index.php?id=7029> besøgt: (april 2025) [↑](#footnote-ref-1)